CELEX: 32015D0836
Language: mt
Date: 2015-05-11 00:00:00
Title: Deċiżjoni tal-Kunsill (UE) 2015/836 tal-11 ta' Mejju 2015 dwar il-pożizzjoni li għandha tittieħed f'isem l-Unjoni Ewropea dwar l-adozzjoni ta' Deċiżjoni mill-Kumitat Konġunt UE-EFTA dwar it-tranżitu komuni u Deċiżjoni mill-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija fir-rigward ta' stediniet lill-Eks-Repubblika Jugoslava tal-Maċedonja biex taderixxi mal-Konvenzjoni dwar proċedura ta' tranżitu komuni u l-Konvenzjoni dwar is-simplifikazzjoni tal-formalitajiet fil-kummerċ tal-merkanzija

29.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 132/78
            
         DEĊIŻJONI TAL-KUNSILL (UE) 2015/836
   tal-11 ta' Mejju 2015
   dwar il-pożizzjoni li għandha tittieħed f'isem l-Unjoni Ewropea dwar l-adozzjoni ta' Deċiżjoni mill-Kumitat Konġunt UE-EFTA dwar it-tranżitu komuni u Deċiżjoni mill-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija fir-rigward ta' stediniet lill-Eks-Repubblika Jugoslava tal-Maċedonja biex taderixxi mal-Konvenzjoni dwar proċedura ta' tranżitu komuni u l-Konvenzjoni dwar is-simplifikazzjoni tal-formalitajiet fil-kummerċ tal-merkanzija
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari l-Artikolu 207(4), flimkien mal-Artikolu 218(9), tiegħu,
   Wara li kkunsidra l-proposta tal-Kummissjoni Ewropea,
   Billi:
   
               (1)
            
            
               L-Artikolu 15(3) tal-Konvenzjoni bejn il-Komunità Ekonomika Ewropea, ir-Repubblika tal-Awstrija, ir-Repubblika tal-Finlandja, ir-Repubblika tal-Iżlanda, ir-Renju tan-Norveġja, ir-Renju tal-Iżvezja u l-Konfederazzjoni Żvizzera dwar proċedura ta' tranżitu komuni (1) (il-“Konvenzjoni dwar proċedura ta' tranżitu komuni”) jagħti s-setgħa lill-Kumitat Konġunt stabbilit minn dik il-Konvenzjoni biex, permezz ta' deċiżjoni, jadotta stediniet lil pajjiżi terzi fis-sens tal-Artikolu 3(1)(c) biex jaderixxu ma' dik il-Konvenzjoni f'konformità mal-Artikolu 15a.
            
         
               (2)
            
            
               L-Artikolu 11(3) tal-Konvenzjoni bejn il-Komunità Ekonomika Ewropea, ir-Repubblika tal-Awstrija, ir-Repubblika tal-Finlandja, ir-Repubblika tal-Iżlanda, ir-Renju tan-Norveġja, ir-Renju tal-Iżvezja u l-Konfederazzjoni Żvizzera dwar is-simplifikazzjoni tal-formalitajiet fil-kummerċ tal-merkanzija (2) (il-“Konvenzjoni dwar is-simplifikazzjoni tal-formalitajiet fil-kummerċ tal-merkanzija”) jagħti s-setgħa lill-Kumitat Konġunt stabbilit minn dik il-Konvenzjoni biex, permezz ta' deċiżjoni, jadotta stediniet lil pajjiżi terzi fis-sens tal-Artikolu 1(2) biex jaderixxu ma' dik il-Konvenzjoni f'konformità mal-Artikolu 11a.
            
         
               (3)
            
            
               Jixraq li tiġi stabbilita l-pożizzjoni li għandha tittieħed f'isem l-Unjoni fi ħdan dawk il-Kumitati Konġunti fir-rigward ta' deċiżjonijiet biex tiġi mistiedna l-Eks-Repubblika Jugoslava tal-Maċedonja biex taderixxi ma' dawk il-Konvenzjonijiet.
            
         
               (4)
            
            
               Għaldaqstant il-pożizzjoni tal-Unjoni fi ħdan dawk il-Kumitati Konġunti għandha tibbaża fuq l-abbozzi ta' Deċiżjonijiet mehmużin,
            
         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjoni fil-Kumitat Konġunt UE-EFTA dwar it-tranżitu komuni fir-rigward ta' stedina lill-Eks-Repubblika Jugoslava tal-Maċedonja biex taderixxi mal-Konvenzjoni dwar proċedura ta' tranżitu komuni għandha tibbaża fuq l-abbozz ta' Deċiżjoni ta' dak il-Kumitat Konġunt mehmuż ma' din id-Deċiżjoni.
   Artikolu 2
   Il-pożizzjoni li għandha tittieħed f'isem l-Unjoni fil-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija fir-rigward ta' stedina lill-Eks-Repubblika Jugoslava tal-Maċedonja biex taderixxi mal-Konvenzjoni dwar is-simplifikazzjoni tal-formalitajiet fil-kummerċ tal-merkanzija għandha tibbaża fuq l-abbozz ta' Deċiżjoni ta' dak il-Kumitat Konġunt mehmuż ma' din id-Deċiżjoni.
   Artikolu 3
   Ladarba l-Eks-Repubblika Jugoslava tal-Maċedonja tkun issodisfat il-kondizzjonijiet tekniċi għall-adeżjoni, ir-rappreżentant tal-UE fil-Kumitati Konġunti msemmija fl-Artikolu 1 u fl-Artikolu 2 rispettivament għandu jipproponi d-deċiżjonijiet li tiġi mistiedna l-Eks-Repubblika Jugoslava tal-Maċedonja biex taderixxi mal-Konvenzjonijiet u jivvota fuq dawn id-deċiżjonijiet f'konformità mal-Artikolu 1 u mal-Artikolu 2 ta' din id-Deċiżjoni.
   Artikolu 4
   Din id-Deċiżjoni għandha tidħol fis-seħħ fl-1 ta' Ġunju 2015.
   
      Magħmul fi Brussell, il-11 ta' Mejju 2015.
      
         
            Għall-Kunsill
         
         
            Il-President
         
         J. DŪKLAVS
      
   
   
      (1)  ĠU L 226, 13.8.1987, p. 2.
   
      (2)  ĠU L 134, 22.5.1987, p. 2.
   
      ANNESS I
      
         ABBOZZ
         DEĊIŻJONI Nru …/2015 TAL-KUMITAT KONĠUNT UE-EFTA DWAR IT-TRANŻITU KOMUNI
         ta' …
         dwar stedina lill-Eks-Repubblika Jugoslava tal-Maċedonja biex taderixxi mal-Konvenzjoni dwar proċedura ta' tranżitu komuni
         IL-KUMITAT KONĠUNT UE-EFTA,
         Wara li kkunsidra l-Konvenzjoni tal-20 ta' Mejju 1987 dwar proċedura ta' tranżitu komuni (1) (“il-Konvenzjoni”), u b'mod partikolari l-Artikolu 15(3)(e) tagħha,
         Billi:
         
                     (1)
                  
                  
                     Il-promozzjoni tal-kummerċ mal-Eks-Repubblika Jugoslava tal-Maċedonja tkun faċilitata permezz ta' proċedura ta' tranżitu komuni għall-merkanzija trasportata bejn l-Eks-Repubblika Jugoslava tal-Maċedonja u l-Unjoni Ewropea, ir-Repubblika tal-Iżlanda, ir-Renju tan-Norveġja, il-Konfederazzjoni Żvizzera u r-Repubblika tat-Turkija.
                  
               
                     (2)
                  
                  
                     Sabiex issir tali proċedura, jixraq li l-Eks-Repubblika Jugoslava tal-Maċedonja tkun mistiedna taderixxi mal-Konvenzjoni,
                  
               ADOTTA DIN ID-DEĊIŻJONI:
         Artikolu 1
         F'konformità mal-Artikolu 15a tal-Konvenzjoni dwar proċedura ta' tranżitu komuni, l-Eks-Repubblika Jugoslava tal-Maċedonja għandha tkun mistiedna taderixxi mal-Konvenzjoni mill-1 ta' Lulju 2015.
         Artikolu 2
         Din id-Deċiżjoni għandha tidħol fis-seħħ fid-data tal-adozzjoni tagħha.
         
            Magħmul fi …,
            
               
                  Għall-Kumitat Konġunt UE-EFTA
               
               
                  Il-President
               
            
         
      
      
         (1)  ĠU L 226, 13.8.1987, p. 2.
   
   
      ANNESS II
      
         ABBOZZ
         DEĊIŻJONI Nru …/2015 TAL-KUMITAT KONĠUNT UE-EFTA DWAR IS-SIMPLIFIKAZZJONI TAL-FORMALITAJIET FIL-KUMMERĊ TAL-MERKANZIJA
         ta' …
         dwar stedina lill-Eks-Repubblika Jugoslava tal-Maċedonja biex taderixxi mal-Konvenzjoni dwar is-simplifikazzjoni tal-formalitajiet fil-kummerċ tal-merkanzija
         IL-KUMITAT KONĠUNT UE-EFTA,
         Wara li kkunsidra l-Konvenzjoni tal-20 ta' Mejju 1987 dwar is-simplifikazzjoni tal-formalitajiet fil-kummerċ tal-merkanzija (1) (“il-Konvenzjoni”), u b'mod partikolari l-Artikolu 11(3) tagħha,
         Billi:
         
                     (1)
                  
                  
                     L-iskambju tal-merkanzija mal-Eks-Repubblika Jugoslava tal-Maċedonja jkun faċilitat bis-simplifikazzjoni tal-formalitajiet li jaffettwaw il-kummerċ tal-merkanzija trasportata bejn l-Eks-Repubblika Jugoslava tal-Maċedonja u l-Unjoni Ewropea, ir-Repubblika tal-Iżlanda, ir-Renju tan-Norveġja, il-Konfederazzjoni Żvizzera u r-Repubblika tat-Turkija.
                  
               
                     (2)
                  
                  
                     Sabiex issir tali faċilitazzjoni, jixraq li l-Eks-Repubblika Jugoslava tal-Maċedonja tkun mistiedna taderixxi mal-Konvenzjoni,
                  
               ADOTTA DIN ID-DEĊIŻJONI:
         Artikolu 1
         F'konformità mal-Artikolu 11a tal-Konvenzjoni dwar is-simplifikazzjoni tal-formalitajiet fil-kummerċ tal-merkanzija, l-Eks-Repubblika Jugoslava tal-Maċedonja għandha tkun mistiedna taderixxi mal-Konvenzjoni mill-1 ta' Lulju 2015.
         Artikolu 2
         Din id-Deċiżjoni għandha tidħol fis-seħħ fid-data tal-adozzjoni tagħha.
         
            Magħmul fi …,
            
               
                  Għall-Kumitat Konġunt UE-EFTA
               
               
                  Il-President
               
            
         
      
      
         (1)  ĠU L 134, 22.5.1987, p. 2.